CELEX: 62015CN0606
Language: sk
Date: 2015-11-17 00:00:00
Title: Vec C-606/15: Žaloba podaná 17. novembra 2015 – Európska komisia/Česká republika

25.1.2016   
            
            
               SK
            
            
               Úradný vestník Európskej únie
            
            
               C 27/22
            
         Žaloba podaná 17. novembra 2015 – Európska komisia/Česká republika
   (Vec C-606/15)
   (2016/C 027/26)
   Jazyk konania: čeština
   
      Účastníci konania
   
   
      Žalobkyňa: Európska komisia (v zastúpení: Z. Malůšková, J. Hottiaux, splnomocnené zástupkyne)
   
      Žalovaná: Česká republika
   
      Návrhy žalobkyne
   
   Žalobkyňa navrhuje, aby Súdny dvor
   
               —
            
            
               určil, že Česká republika si tým, že
               
                           —
                        
                        
                           zverila vyšetrovaciemu orgánu úlohu dozoru nad železničným systémom, nesplnila povinnosti, ktoré jej vyplývajú z článku 19 ods. 1 smernice 2004/49/ES,
                        
                     
                           —
                        
                        
                           nezaistila, aby vyšetrovací orgán zahájil vyšetrovanie najneskôr do jedného týždňa po prijatí hlásenia o nehode alebo incidente, nesplnila povinnosti, ktoré jej vyplývajú z článku 21 ods. 3 smernice 2004/49/ES,
                        
                     
                           —
                        
                        
                           nezaistila, aby bola záverečná správa o vyšetrovaní zaslaná príslušným stranám uvedeným v článku 22 ods. 3 smernice 2004/49/ES, nesplnila povinnosti, ktoré jej vyplývajú z článku 23 ods. 2 smernice 2004/49/ES,
                        
                     
                           —
                        
                        
                           nezaistila, aby vyšetrovací orgán určil bezpečnostné odporúčania bezpečnostnému orgánu, nesplnila povinnosti, ktoré jej vyplývajú z článku 25 ods. 2 prvej vety smernice 2004/49/ES,
                        
                     
                           —
                        
                        
                           nestanovila povinnosť bezpečnostného orgánu prijať opatrenia na to, aby zaistil, že bezpečnostné odporúčania budú primerane zohľadnené a uplatnené, nesplnila povinnosti, ktoré jej vyplývajú z článku 25 ods. 2 druhej vety smernice 2004/49/ES,
                        
                     
                           —
                        
                        
                           nestanovila povinnosť bezpečnostného orgánu informovať aspoň raz do roka vyšetrovací orgán o opatreniach prijatých alebo plánovaných na základe bezpečnostného odporúčania, nesplnila povinnosti, ktoré jej vyplývajú z článku 25 ods. 3 smernice 2004/49/ES.
                        
                     
         
               —
            
            
               zaviazal Českú republiku na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby predkladá žalobkyňa nasledujúce tvrdenia:
   Česká republika do 30. júna 2015, keď uplynula lehota stanovená v odôvodnenom stanovisku, neoznámila žiadnu zmenu vnútroštátnych právnych predpisov, ktorá by zaistila ich súlad s článkom 19 ods. 1, článkom 21 ods. 3, článkom 23 ods. 2 a článkom 25 ods. 2 a 3 smernice 2004/49/ES (1).
   
      (1)  Smernica Európskeho parlamentu a Rady 2004/49/ES z 29. apríla 2004 o bezpečnosti železníc spoločenstva a o zmene a doplnení smernice Rady 95/18/ES o udeľovaní licencií železničným podnikom a smernici 2001/14/ES o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Smernica o bezpečnosti železníc), Ú. v. EÚ L 164, s. 44; Mim. vyd. 07/008, s. 227.